gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8590, del 12-07-2019 (2019/6538)

Informació pública del projecte d'expropiació per taxació conjunta per a compliment de la Sentència número 448/18 de la Sala Contenciosa Administrativa, Secció Quarta, del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8590

Data del DOGV
:   12-07-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/6538


Organisme emissor
:   Ajuntament de Sant Joan de Moró

Tipus de document
:   Anunci

Informació pública del projecte d'expropiació per taxació conjunta per a compliment de la Sentència número 448/18 de la Sala Contenciosa Administrativa, Secció Quarta, del Tribunal Superior de Justícia de la Comunitat Valenciana. [2019/6538]  
En aquest ajuntament es tramita expedient d'expropiació per taxació conjunta per al compliment de la Sentència número 448/18 de la Sala Contenciosa Administrativa, Secció Quarta, del Tribunal Superior de Justícia de la Comunitat Valenciana, i que afecta els terrenys sobre els quals es troba el denominat Pou Perxets, destinat al proveïment d'aigua per al municipi de Sant Joan de Moró.  
En compliment dels articles 106.2 i 4 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, es procedeix a obrir període d'informació pública per terme d'un mes a comptar des de la publicació d'aquest anunci en el Diari Oficial de la Generalitat Valenciana, perquè els qui puguen resultar interessats formulen les observacions i reclamacions que estimen convenients, en particular pel que fa a la titularitat o valoració dels seus respectius drets.  
Durant aquest termini podrà ser examinat per qualsevol interessat en les dependències municipals perquè es formulen les al·legacions que s'estimen pertinents. Així mateix, estarà a la disposició dels interessats en la seu electrònica d'aquest ajuntament (adreça https://santjoandemoro.sedelectronica.es).  
  
Sant Joan de Moró, 17 de juny de 2019.- L'alcalde: Vicente Pallarés Renau.
Diari Oficial de la Generalitat Valenciana


Sumari del DOGV 8574, del 19-06-2019 (2019/5096)

Notificació de la interlocutòria dictada en el procediment de concurs ordinari número 1382/2018.
------------------------------------------------------------------------------------------------

### Dades del document

Número de DOGV
:   8574

Data del DOGV
:   19-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5096


Organisme emissor
:   Jutjat de Primera Instància Número 18 de València

Tipus de document
:   Anunci

Notificació de la interlocutòria dictada en el procediment de concurs ordinari número 1382/2018. [2019/5096]  
Miren Edurne Zubia Zubimendi, lletrada de l'Administració de justícia del Jutjat de Primera Instància número 18 de València, de conformitat amb el que es preveu en els articles 21 i 23 de la Llei concursal, mitjançant aquest edicte faig saber que en aquest jutjat es tramiten les actuacions de concurs ordinari número 1382/2018, en què el magistrat jutge ha dictat en data 7 de gener de 2019 una interlocutòria de declaració de concurs voluntari de creditors de Juan Manuel Marcos Venteo.  
S'ha ordenat la suspensió de les funcions de disposició i administració de la concursada, que quedaran sotmeses a l'autorització o conformitat de l'administració concursal designada.  
S'ha nomenat administrador concursal David Pastor García, amb DNI núm. \*\*\*8057\*\*, domicili a \*\*\*\* i adreça electrònica \*\*\*.  
I de conformitat amb el que s'ha ordenat, expedisc aquest edicte perquè valga de crida general als creditors del concursat, a fi que, en el termini d'un mes des de la publicació acordada en el Diari Oficial de la Generalitat Valenciana, puguen comunicar els seus crèdits a l'efecte que s'incloguen en la llista de creditors i del reconeixement i classificació ulteriors en els termes indicats en l'article 85 de la Llei concursal. Així mateix, es fa saber que per a personar-se degudament en el procediment concursal serà necessari advocat i procurador.  
  
València, 8 de gener de 2019.- La lletrada de l'Administració de justícia: Miren Edurne Zubia Zubimendi.
Diari Oficial de la Generalitat Valenciana


Sumari del DOGV 8694, del 10-12-2019 (2019/9192)

Notificació de la sentència dictada en el procediment de filiació número 547/2016.
----------------------------------------------------------------------------------

### Dades del document

Número de DOGV
:   8694

Data del DOGV
:   10-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9192


Organisme emissor
:   Jutjat de Primera Instància Número 2 de Mislata

Tipus de document
:   Edicte

Notificació de la sentència dictada en el procediment de filiació número 547/2016. [2019/9192]  
De: Manuel Gómez Rosa.  
Procuradora: Montserrat de Nalda Martínez.  
Contra: Imram Aslam, Bella Navarre Murgado, Ministeri Fiscal i Aroha Aslam Navarre.  
En aquest procediment, seguit a instàncies de Manuel Gómez Rosa contra Imram Aslam, Bella Navarre Murgado i Aroha Aslam Navarre, s'ha dictat sentència, la capçalera i la part dispositiva de la qual diuen literalment el següent:  
  
«Sentència número 89/2019  
Mislata, 27 de juny de 2019  
Julia María Minguez Roca, magistrada del Jutjat de Primera Instància número 2 de Mislata, he vist les presents actuacions de judici de reclamació de filiació no matrimonial, registrades amb el número 547/2016 dels assumptes civils d'aquest jutjat; en què és part demandant Manuel Gómez Rosa, en nom del seu fill menor, representada per la procuradora dels tribunals la senyora de Nalda Martínez i assistida per la lletrada la senyora Simó Bosca, i Imram Aslam i Bella Navarre Murgado com a part demandada, i el Ministeri Fiscal, es procedeix, en nom del rei, a dictar la present resolució.  
Dispositiva  
1. Estime la demanda formulada per Manuel Gómez Rosa contra Imram Aslam i Bella Navarre Murgado.  
2. Declare que la menor \*\*\* és filla no matrimonial de Manuel Gómez Rosa.  
3. Que és procedent la pràctica de l'anotació marginal en el foli de naixement de \*\*\* que es troba en el Registre Civil de Requena, per a fer constar la seua filiació paterna de Manuel Gómez Rosa i altres anotacions procedents que siguen conseqüència de la declaració anterior.  
4. Ordene la seua inscripció en el Registre Civil, al marge de la inscripció del naixement de \*\*\*, que, a partir de la fermesa d'aquesta sentència, portarà els cognoms Gómez Navarre, i condemne els demandats a sotmetre's a aquesta declaració.  
5. Es declaren d'ofici les costes processals ocasionades.  
Notifiqueu aquesta resolució a les parts de forma legal, feu-los saber que contra aquesta es pot interposar un recurs d'apel·lació davant de l'Audiència Provincial de València, que haurà de preparar-se en el termini de 20 dies.  
Es comunicarà d'ofici al Registre Civil de Requena corresponent al lloc de naixement de \*\*\* aquesta sentència a l'efecte de l'anotació oportuna de la filiació no matrimonial i dels cognoms.  
  
Aquesta és la meua sentència, que pronuncie, mane i signe.»  
  
I, atés que el demandat, Imram Aslam, es troba en parador ignorat, expedisc aquest edicte perquè li valga de notificació en deguda forma.  
  
  
Mislata, 31 de juliol de 2019.- La lletrada de l'Administració de justícia: María Sanz Baticón.
Diari Oficial de la Generalitat Valenciana


Sumari del DOGV 8458, del 07-01-2019 (2018/12671)

RESOLUCIÓ de 17 de desembre de 2018, del tribunal del concurs oposició per a la provisió, pel torn lliure, d'infermeres o infermers de salut pública (A2-S03-01), funcionàries o funcionaris d'administració especial d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8458

Data del DOGV
:   07-01-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/12376


Data del document
:   17-12-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 17 de desembre de 2018, del tribunal del concurs oposició per a la provisió, pel torn lliure, d'infermeres o infermers de salut pública (A2-S03-01), funcionàries o funcionaris d'administració especial d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició. [2018/12666]  
  
De conformitat amb la base sexta de la Resolució de 15 de desembre de 2016, del director general de Recursos Humans i Econòmics, per la qual es convoca el concurs oposició pel torn lliure, infermeres o infermers de salut pública (A2-S03-01), funcionàries o funcionaris d'Administració especial d'institucions sanitàries dependents de la Conselleria de Sanitat Universal i Salut Pública (DOGV núm. 7946 de 29.12.2016), finalitzada la fase d'oposició i la fase de concurs, es publica la relació d'aspirants que han arribat fins a aquest punt del procés selectiu, especificant la puntuació obtinguda en cada fase i segons l'ordre final aconseguit es fa pública la resolució provisional del concurs oposició pel torn lliure.  
  
Els i les aspirants disposaran d'un termini de 10 dies hàbils comptats des de l'endemà de publicació de la present resolució, per a realitzar les al·legacions que estimen pertinents relatives a la puntuació obtinguda en la fase de concurs.  
  
València, 17 de desembre de 2018.- La presidenta del tribunal: Rosana Peiró Pérez. La secretària del tribunal: Inmaculada Clemente Paulino.
Diari Oficial de la Generalitat Valenciana


Sumari del DOGV 8661, del 22-10-2019 (2019/9322)

Informació pública de la declaració d'interés comunitari per a una atribució d'ús i aprofitament en sòl no urbanitzable relativa a la modificació DIC-12/0418 per a ampliació d'activitat industrial hortofructícola, al terme municipal de Dolores.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8661

Data del DOGV
:   22-10-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/9322


Data del document
:   19-09-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * Dolores
    * pla d'urbanisme
    * administració local

Informació pública de la declaració d'interés comunitari per a una atribució d'ús i aprofitament en sòl no urbanitzable relativa a la modificació DIC-12/0418 per a ampliació d'activitat industrial hortofructícola, al terme municipal de Dolores. [2019/9322]  
Pel fet que s'ha admés a tràmit, d'acord amb el que preveu la Llei 5/2014 de la Generalitat, de 25 de juliol, d'ordenació del territori, urbanisme i paisatge, l'expedient DIC-18/0260, promogut per Hortofrutícola 3 Puentes, SL, per a modificació de la DIC-12/0418 per a ampliació d'activitat industrial hortofructícola, ubicada al polígon 7, parcel·la 10, del terme municipal de Dolores, per mitjà del present edicte se sotmet a informació pública el projecte de l'actuació, de conformitat amb el que disposa l'apartat a de l'article 206.4 de l'esmentat text legal, durant el termini de vint dies hàbils des de la publicació del present edicte en el Diari Oficial de la Generalitat Valenciana, dins del qual pot ser examinat en la pàgina web http://www.habitatge.gva.es/web/urbanismo/documentos-en-tramitacion-en-los-servicios-territoriales, així com en el Servei Territorial d'Urbanisme d'Alacant, siti a l'avinguda d'Aguilera, número 1, cinquena planta, d'aquesta capital.  
  
Alacant, 19 de setembre de 2019. El cap del Servei Territorial d'Urbanisme: Miguel Nicolas Halabi Antón.
Diari Oficial de la Generalitat Valenciana


Sumari del DOGV 8548, del 15-05-2019 (2019/3893)

Notificació de la sentència dictada en el procediment ordinari número 523/2018.
-------------------------------------------------------------------------------

### Dades del document

Número de DOGV
:   8548

Data del DOGV
:   15-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3893


Organisme emissor
:   Jutjat de Primera Instància Número 3 de Sueca

Tipus de document
:   Edicte

Notificació de la sentència dictada en el procediment ordinari número 523/2018. [2019/3893]  
De: Clidom Energy, SL.  
Procuradora: María Montalt del Toro.  
Contra: Top Direct, SL.  
  
En el present procediment de judici ordinari que se segueix en aquest jutjat amb el número 523/2018, a instàncies de la mercantil Clidom Energy, SL, representada per la procuradora senyora Montalt del Toro, contra la mercantil Top Direct, SL, sobre reclamació de quantitat, s'ha dictat sentència que té la dispositiva del tenor literal següent:  
  
«Dispositiva  
Estime la demanda i condemne Top Direct, SL a pagar a Clidom Energy, SL la quantitat de 6.246,39 euros, més els interessos legals fins al complet pagament de la quantitat deguda i al pagament de les costes.  
Manera d'impugnació: mitjançant recurs d'apel·lació davant l'Audiència Provincial de València (art. 455 LECn).  
El recurs s'ha de presentar en aquest jutjat en el termini de 20 dies hàbils comptats des de l'endemà de la notificació (art. 457.2 LECn).»  
I atés que la mercantil demandada Top Direct, SL, es troba en parador ignorat, s'expedeix el present edicte a fi que li servisca de notificació de forma deguda.  
  
Sueca, 2 d'abril de 2019.- El lletrat de l'Administració de justícia: Patricio Arribas Atienza.
Diari Oficial de la Generalitat Valenciana


Sumari del DOGV 8700, del 18-12-2019 (2019/12253)

DECRET 266/2019, de 13 de desembre, del Consell, pel qual es diposa el cessament de membres del Consell d'Administració de l'EPSAR.
-----------------------------------------------------------------------------------------------------------------------------------

### Dades del document

Número de DOGV
:   8700

Data del DOGV
:   18-12-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/12796


Data del document
:   13-12-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Entitat Pública de Sanejament d'Aigües Residuals de la Comunitat Valenciana

DECRET 266/2019, de 13 de desembre, del Consell, pel qual es diposa el cessament de membres del Consell d'Administració de l'EPSAR. [2019/12085]  
L'article 7 del Decret 170/1992, de 16 d'octubre, del Consell, pel qual s'aprova l'estatut de l'Entitat Pública de Sanejament d'Aigües Residuals de la Comunitat Valenciana, estableix que l'òrgan de govern i administració de l'Entitat Pública de Sanejament d'Aigües Residuals de la Comunitat Valenciana és el Consell d'Administració, integrat per una presidència, una vicepresidència, si és el cas, i onze vocals.  
  
Les onze vocalies són nomenades pel Consell en representació de l'Administració de la Generalitat, de l'Administració local i de l'Administració de l'Estat.  
Per mitjà del Decret 118/2015, de 16 d'octubre, del Consell, es van nomenar les persones que tenen la condició de vocals del Consell d'Administració de l'entitat, en representació de l'Administració local i de l'Administració de l'Estat.  
Per tot això, a proposta de la consellera d'Agricultura, Desenvolupament Rural, Emergència Climàtica i Transició Ecològica, prèvia deliberació del Consell, en la reunió de 13 de desembre de 2019,  
  
DISPOSE  
  
El cessament com a vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana, de les persones següents:  
  
1. En representació de l'Administració local:  
- Josep Vicent Bort Bono  
- Francisco Manuel Sáez Sorní  
- Juan Bautista Juan Roig  
- Ramón Marí Vila  
  
2. En representació de l'Administració de l'Estat:  
- Miguel Polo Cebellán  
  
Aquest decret tindrà efectes des del dia de la publicació en el Diari Oficial de la Generalitat Valenciana.  
  
València, 13 de desembre de 2019.  
  
El president de la Generalitat,  
XIMO PUIG I FERRER  
  
La consellera d'Agricultura, Desenvolupament Rural,  
Emergència Climàtica i Transició Ecològica,  
MIREIA MOLLÀ HERRERA
Diari Oficial de la Generalitat Valenciana


Sumari del DOGV 8590, del 12-07-2019 (2019/5749)

Notificació de la sentència dictada en el procediment ordinari número 1096/2017.
--------------------------------------------------------------------------------

### Dades del document

Número de DOGV
:   8590

Data del DOGV
:   12-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5749


Organisme emissor
:   Jutjat de Primera Instància número 5 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1096/2017. [2019/5749]  
Emma Bover Amutio, lletrada de l'Administració de justícia del Jutjat de Primera Instància número 5 de Castelló de la Plana, faig saber que en aquest procediment seguit a instàncies de la procuradora Julia Domingo Hernanz, en nom i representació de BBVA, SA, contra Germán González Ramírez i Lidalba Grajales Sánchez s'ha dictat la sentència, la dispositiva de la qual literalment és com segueix:  
  
«Dispositiva  
Estime la demanda interposada per la procuradora Julia Domingo Hernanz, en nom i representació de l'entitat Banc Bilbao Biscaia Argentaria, SA, contra Germán González Ramírez i Lidalba Grajales Sánchez, i declare la resolució del contracte de finançament ?crèdit hipotecari - atorgat per les parts mitjançant escriptura autoritzada pel notari José Chust Ballester, en data 11 de gener de 2007, sota el número 71 del seu protocol, novada per l'escriptura autoritzada pel mateix notari en data 27 de maig de 2009 sota el número 529 del seu protocol.  
  
I condemne la part demandada a abonar solidàriament a la part actora la suma de cent cinquanta-nou mil cent quaranta-set euros amb huitanta-set cèntims (159.147,87 euros), més l'interés remuneratori que es genere al tipus pactat des de la presentació de la demanda, i a partir d'aquesta, els interessos legals, article 576 de la Llei d'enjudiciament civil.  
Amb la imposició expressa de costes processals a la part demandada.  
Notifiqueu aquesta resolució a les parts i feu-los saber que s'hi pot interposar un recurs d'apel·lació davant l'Audiència Provincial de Castelló, que cal interposar en aquest Jutjat dins del termini de vint dies des que es notifique, per escrit presentat davant d'aquest jutjat. Subjecte al pagament de la taxa establida legalment.  
Aquesta és la meua sentència, de la qual cal expedir un testimoniatge i unir-lo a les actuacions, que pronuncie, mane i firme.»  
  
I atés que els demandats esmentats, Germán González Ramírez i Lidalba Grajales Sánchez, es troben en parador desconegut, expedisc aquest edicte a fi que valga de notificació de forma deguda.  
  
Castelló de la Plana, 4 de març de 2019.- La lletrada de l'Administració de justícia: Emma Bover Amutio.
Diari Oficial de la Generalitat Valenciana


Sumari del DOGV 8674, del 11-11-2019 (2019/9848)

Informació pública de la modificació puntual número 14 del Pla general.
-----------------------------------------------------------------------

### Dades del document

Número de DOGV
:   8674

Data del DOGV
:   11-11-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/9848


Data del document
:   07-10-2019

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * Ontinyent
    * pla d'urbanisme
    * administració local

Informació pública de la modificació puntual número 14 del Pla general. [2019/9848]  
El Ple de l'Ajuntament, en la sessió ordinària celebrada el dia 25 de juliol de 2019, va acordar sotmetre a exposició pública, pel termini de 45 dies hàbils, la modificació puntual número 14 del Pla general d'Ontinyent, que té per objecte ajustar diferents aspectes del sòl dotacional de la xarxa primària amb motiu de les necessitats sorgides en el temps de vigència del Pla general, referits substancialment a ajustar la qualificació d'aquests sòls dotacionals als usos realment implantats i als projectes actualment en fase de redacció.  
Aquesta exposició pública s'efectuarà mitjançant la publicació d'un edicte en el Diari Oficial de la Generalitat Valenciana, un diari no oficial d'àmplia difusió i en la pàgina web de l'Ajuntament.  
Aquesta modificació s'entendrà aprovada provisionalment en el supòsit que durant el termini d'exposició pública no s'hi presenten al·legacions.  
Durant aquest termini podrà examinar-se el document en la pàgina web de l'Ajuntament d'Ontinyent accedint a través d'aquest enllaç http://www.ontinyent.es/va/page/modificacio-puntual-n14-pla-general-ontinyent-xarxa-primaria-dotacions i podran presentar-s'hi les al·legacions i els suggeriments que es consideren oportuns.  
  
Ontinyent, 7 d'octubre de 2019.- La Regidoria Delegada de l'Àrea de Territori i Serveis Municipals (D 1813/2019, 18.06.2019): Joan Sanchis Cambra.